
Disgrifiad Swydd: Swyddi Gwasanaethau Proffesiynol

	Cyfadran:
	Y Gyfadran Gwyddoniaeth a Pheirianneg 

	Teitl y Swydd:
	Technegydd Ymchwil - Astudiaeth Dadansoddi Cnawd Cocos Cymreig

	Adran/Pwnc:
	Technegol, Isadeiledd a'r Amgylchedd

	Cyflog:
	Gradd 6

	Oriau gwaith:
	35 awr yr wythnos/1.0% CALl 

	Contract:
	Cyfnod penodol

	Lleoliad:
	Bydd deiliad y swydd hon yn gweithio ar Gampws Parc Singleton yn bennaf. Efallai y bydd angen teithio i gampysau eraill am resymau busnes a/neu weithredol.



	Cyflwyniad
	[bookmark: _Hlk70014352]Er mwyn cyflawni ei huchelgais o fod ymysg y 30 o brifysgolion gorau, mae angen gweithlu gwasanaethau proffesiynol ar Brifysgol Abertawe. Rhaid i'r gweithlu hwnnw feddu ar y sgiliau amrywiol i sicrhau y gall gyflawni rhagoriaeth drwy systemau a phrosesau effeithlon ac effeithiol sy'n manteisio ar ddatblygiadau technolegol.
Roedd y broses o greu tair cyfadran ym Mhrifysgol Abertawe yn 2020 yn llwyfan allweddol ar gyfer sicrhau llwyddiant pellach y Brifysgol dros y degawd nesaf. Mae'r rôl hon yn gyfle cyffrous i chi ddefnyddio eich sgiliau a'ch profiad i wneud gwahaniaeth go iawn i ganlyniadau a llwyddiant y cyfadrannau yn un o'n timau craidd.
Mae Prifysgol Abertawe’n nodweddiadol am y gwerthoedd, y diwylliant a’r ymddygiadau unigryw sydd wrth wraidd ein holl weithgarwch ac sy'n tanategu pileri allweddol ein Prifysgol fel y’u hamlinellir yng ngweledigaeth a phwrpas y Brifysgol.
Bydd deiliad y swydd hon yn gweithio yn y Tîm Technegol, Isadeiledd a'r Amgylchedd. Crëwyd strwythurau a rolau cyson ar draws y tair cyfadran, i hwyluso cydweithio ac arloesi a fydd yn arwain at ragoriaeth mewn canlyniadau, darpariaeth a chymorth. 

	Gwybodaeth gefndirol 
	Bydd y swydd cyfnod penodol hon yn cefnogi’r Astudiaeth Dadansoddi Cnawd Cocos Cymreig (C388/2025/2026), dan arweiniad Prifysgol Abertawe ar gyfer Llywodraeth Cymru. Bydd yr astudiaeth yn cyflwyno tystiolaeth gadarn am amrywiad tymhorol a gofodol mewn cynnyrch cig cocos ac amodau atgenhedlu ar draws pysgodfeydd yng Nghymru.

Cynhelir samplu rhynglanwol misol gan is-gontractwr arbenigol. Bydd samplau'n cael eu cludo i Brifysgol Abertawe am brosesu labordy safonol, gan gynnwys derbyn y sampl a chofnodi data morffometrig cragen, mesuriadau gwlyb a phwysau cnawd, dyraniad a pharatoad histoleg. Bydd deiliad y swydd yn darparu'r capasiti technegol ymroddedig sydd ei angen i gynnal parhad, olrheiniadwyedd ac ansawdd drwy gydol y rhaglen.

Bydd y Technegydd Ymchwil yn gweithio'n agos gyda Dr Charlotte Davies (Arweinydd y Prosiect), Paul Howes (Rheolwr CSAR), partneriaid y prosiect, Llywodraeth Cymru a staff eraill y Brifysgol. Byddant yn dilyn gweithdrefnau gweithredu safonol cytunedig ac yn cyfrannu at amgylchedd ymchwil diogel, cynhwysol ac effeithlon.


	Prif Ddiben y Swydd

	1. Cydlynu'r gwaith o dderbyn, gwirio, labelu, cofnodi, storio a blaenoriaethu samplau cocos, gan gynnal cadwyn glir o’u derbyn hyd at dadansoddi.
2. Prosesu samplau cocos gan ddefnyddio protocolau safonol, gan gynnwys mesuriadau hyd, lled ac uchder y gragen; cyfanswm y pwysau gwlyb; dyraniad; pwysau'r cnawd; a pharatoi data cyflwr deilliadol.
3. Paratoi meinweoedd cocos ar gyfer archwiliad histoleg o ddatblygiad gonad, gan gynnwys sefydlogiad, gwreiddio paraffin, torri'r feinwe, microtomau, staenio a pharatoi sleidiau.
4. Gweithredu offer labordy a histoleg perthnasol yn ddiogel ac yn fedrus, gan gynnwys cydbwyso, caliperau, microsgopau, proseswyr-meinweoedd, microtomau, ac offer staenio.
5. Cynnal cofnodion prosiect cywir a mewnbynnu data i gronfeydd data neu daenlenni, gan gymhwyso gwiriadau  a rheoli ansawdd rheolaidd.
6. Rheoli llif gwaith o ddydd i ddydd y labordy i fodloni targedau prosesu samplau misol a dyddiadau cau'r prosiect, gan nodi cyfyngiadau o ran capasiti a chyfathrebu risgiau i Arweinydd y prosiect a chontractwyr allanol.
7. Cynnal stociau o ddefnyddiau traul, adweithyddion cemegol, a deunyddiau storio samplau; cefnogi'r gwaith prynu a sicrhau bod deunyddiau ar gael pan fo angen.
8. Paratoi, labelu, archifo ac adalw samplau, blociau meinwe, sleidiau, lluniau a chofnodion cysylltiedig fel bod allbynnau’r prosiect yn parhau i fod yn archwiliadwy ac y gellir eu holrhain.
9. Cynorthwyo gyda  microsgopeg, delweddu digidol a chofnodi systematig o arsylwadau histoleg; cefnogi'r gwaith o asesu camau atgenhedlu dan arweiniad arweinwyr gwyddonol y prosiect.
10. Cyfrannu at y gwaith o baratoi, adolygu a chymhwyso gweithdrefnau gweithredu safonol, asesiadau risg, asesiadau COSHH a dogfennaeth arall y prosiect yn gyson.
11. Cynnal ardaloedd gweithio glân, trefnus a diogel; trefnu mannau diheintio priodol a gwaredu  gwastraff biolegol a chemegol yn unol â gweithdrefnau'r Brifysgol.
12. Cyfathrebu'n broffesiynol ag is-contractwyr y maes a thîm y prosiect o ran amserlen y samplau, cyflwr y samplau, gwybodaeth goll a thrwybwn labordy.
13. Darparu arweiniad ymarferol neu arddangosiadau o ddulliau cytunedig y prosiect i fyfyrwyr neu gydweithwyr sy'n rhan o weithgareddau ymchwil aliniedig.
14. Cefnogi gweithgareddau maes rhynglanwol lle bo angen ar gyfer diogelwch, logisteg, cludo samplau a pharhad y rhaglen.
15. Cyfrannu at grynodebau o drwybwn sampl, cyflawnrwydd data, canlyniadau rheoli ansawdd a gwybodaeth arall sydd ei hangen ar gyfer adrodd am gynnydd ac adroddiad terfynol y prosiect.
16. Cwblhau cyfrifoldebau eraill sy'n briodol i'r radd sy'n cefnogi cyflawniad llwyddiannus y prosiect a'r tîm technegol ehangach yn ystod cyfnodau prysur o lwyth gwaith.

	Dyletswyddau Cyffredinol
	1. Cydlynu a rheoli eich llwyth gwaith eich hun a rhoi cyfarwyddyd i'r sawl sy'n atebol iddo, yn ôl y gofyn.  
2. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
3. Hyrwyddo cydraddoldeb ac amrywiaeth mewn arferion gwaith a chynnal perthnasoedd gwaith cadarnhaol 
4. Cynnal yr holl weithgareddau yn unol â gofynion amgylcheddol y Brifysgol fel y'u nodir yn ei Pholisi Cynaliadwyedd a'i System Rheoli Amgylcheddol er mwyn lleihau effaith unigol ac adrannol
5. Cyfrannu at welliant parhaus perfformiad iechyd a diogelwch drwy ddealltwriaeth gadarn o broffil risg a datblygu diwylliant iechyd a diogelwch cadarnhaol 
6. Dyletswyddau eraill yn unol â chyfarwyddyd Tîm Arweinyddiaeth y Gyfadran neu gynrychiolydd enwebedig, yn unol â disgwyliadau diffiniad y radd
7. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol.

	Gwerthoedd y Gwasanaethau Proffesiynol
	Mae holl feysydd y Gwasanaethau Proffesiynol ym Mhrifysgol Abertawe yn gweithredu yn unol â set ddiffiniedig o Werthoedd Craidd – http://www.swansea.ac.uk/cy/y-brifysgol/safon-fyd-eang/gwerthoedd/gwasanaethau-proffesiynol/ a disgwylir i bawb allu dangos ymrwymiad i'r gwerthoedd hyn o adeg cyflwyno cais am swydd i gyflawni eu rôl o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. Ein Gwerthoedd:
Rydym yn Broffesiynol
Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog

Rydym yn Cydweithio           
Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.
Rydym yn Ofalgar
Rydym yn derbyn cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol. 
Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.

	
Manyleb Person

	Meini Prawf Hanfodol
Gwerthoedd
1. Arddangos tystiolaeth o ymfalchïo mewn darparu gwasanaethau proffesiynol a gwaith technegol o ansawdd uchel.
2. Y gallu i weithio'n gydweithredol mewn amgylchedd o gydraddoldeb, ymddiriedaeth a pharch.
3. Ymagwedd ofalgar, gyfrifol ac ymatebol at gydweithwyr, partneriaid, myfyrwyr a defnyddwyr gwasanaeth eraill.
Cymwysterau
4. Addysg hyd at lefel gradd israddedig (BSc) neu gyfwerth mewn pwnc sy'n gysylltiedig â'r Biowyddorau.
Profiad
5. Profiad ymarferol o brosesu samplau biolegol mewn labordy, gan gynnwys bivalve mollusc (yn benodol cocos) a dyraniad infertebratau dyfrol eraill, morffometrigau neu asesiad cyflwr.
6. Profiad ymarferol o brosesu histoleg, gan gynnwys sefydlogiad, gwreiddio paraffin, microtomau, staenio haematocsylin ac eosin, paratoi sleidiau a microsgopeg.
7. Profiad o gynnal cofnodion samplau cywir a mewnbynnu, gwirio a rheoli data gwyddonol gan ddefnyddio taenlenni neu gronfeydd data.
8. Profiad o sicrhau ansawdd, delweddu digidol, cyfrifiadau mynegai-cyflwr neu ddadansoddi data gwyddonol sylfaenol.
9. Profiad o gymhwyso gweithdrefnau iechyd a diogelwch y labordy, gan gynnwys asesiadau risg, rheolau COSHH, ymdrin â chemegau'n ddiogel a rheoli gwastraff biolegol.
10. Profiad o weithio i weithdrefnau gweithredu safonol a chyflawni gwaith yn gywir o fewn amserlenni cytunedig. 
Gwybodaeth a Sgiliau 
11. Medrusrwydd corfforol a sylw i fanylion ardderchog, gyda'r gallu i ymgymryd â gwaith manwl gywir ailadroddus yn gyson ar draws samplau mawr.
12. Sgiliau rhifedd a TG da, gan gynnwys defnydd hyderus o Microsoft Excel neu feddalwedd cyfwerth ar gyfer mewnbynnu data strwythuredig a gwiriadau ansawdd.
13. Gallu i drefnu a blaenoriaethu llwyth gwaith amrywiol, monitro trwybwn ac ymateb yn adeiladol wrth i amserlenni samplu neu flaenoriaethau newid.
14. Gallu i ddeall a dilyn cyfarwyddiadau technegol a chyfrannu at gofnodion labordy, protocolau a dogfennaeth y prosiect.
15. Gallu i weithio'n annibynnol wrth gyfrannu'n effeithiol at dîm amlddisgyblaethol a gofyn am arweiniad pan fo angen.
16. Parodrwydd i ymgymryd â hyfforddiant pellach a phan fo angen, deithio'n achlysurol i ardaloedd maes rhynglanwol.
17. Gallu i godi, cario a symud offer labordy cyffredinol a blychau sampl yn ddiogel, gan ddefnyddio cymhorthion a gweithdrefnau priodol.
Yr Iaith Gymraeg
Mae'r swydd hon yn gofyn am sgiliau Cymraeg ar lefel 1 – 'ychydig' (nid oes angen i chi siarad Cymraeg er mwyn cyflwyno cais am y swydd hon). Gallwch gyrraedd Lefel 1 drwy gwblhau cwrs hyfforddiant un awr.
Meini Prawf Dymunol
1. Gradd ôl-raddedig (MRes/MSc) neu gyfwerth mewn pwnc sy'n gysylltiedig â'r Biowyddorau.
2. Profiad o weithio mewn sefydliad addysg uwch, ymchwil neu amgylchedd contract-ymchwil cymhwysol.
3. Profiad o waith maes rhynglanwol a gweithio'n ddiogel mewn amgylchoedd arfordirol.
4. Gwybodaeth am fioleg cocos, iechyd pysgod cregyn, datblygiad atgenhedlu neu bysgodfeydd cocos Cymreig.
5. Trwydded yrru lawn a'r gallu i deithio i ardaloedd maes pan fo angen.

	Additional Information
	Ymholiadau anffurfiol: Dr Charlotte Davies (C.E.Davies@abertawe.ac.uk)

